**3ο Εργαστήριο: «Το δικαστήριο των τροφών»**

Με βιωματικό τρόπο οι μαθητές/τριες αφού διαβάσουν και επεξεργαστούν νοηματικά το περιεχόμενο ενός σχετικού βιβλίου προτείνεται να δραματοποιήσουν το περιεχόμενο του βιβλίου κάνοντας ένα μικρό θεατρικό. Δίνεται η ευκαιρία στα παιδιά να εκφράσουν τα συναισθήματά τους, μπαίνοντας στη θέση του ήρωα και να καταλήξουν σε συμπεράσματα σχετικά με τον σωστό και τον λανθασμένο τρόπο διατροφής. Μέσα από τη συγκεκριμένη δραστηριότητα τα παιδιά αναμένεται να κατανοήσουν τη έννοια του «διδάγματος». Εναλλακτικά μπορούν να αναζητήσουν βιβλία σχετικά με τη διατροφή με παρόμοια θεματική ή να χρησιμοποιηθεί το ακουστικό παραμύθι «Η απίστευτη ιστορία μια πελώριας πολύχρωμης φρουτοσαλάτας» που βρίσκεται στον υπερσύνδεμο:

<https://www.openbook.gr/i-apisteyti-istoria-mias-pelorias-polychromis-froytosalatas/>

Οι μαθητές/τριες μπορούν να χρησιμοποιήσουν απλό χαρτί Α4 προκειμένου να γράψουν ή να κρατήσουν σημειώσεις για το περιεχόμενο του βιβλίου ή του παραμυθιού ή ακόμη να αποτυπώσουν τα συμπεράσματά τους σε χαρτόνι canson ζωγραφίζοντας.