**Πληροφορίες υλοποίησης: προαπαιτούμενες γνώσεις, προετοιμασία υλικού**

Το πρόγραμμα απευθύνεται σε μαθητές της Δ΄ τάξης δημοτικού. Οι μαθητές της συγκεκριμένης ηλικιακής ομάδας είναι να σε θέση να χειρίζονται αποτελεσματικά τον προφορικό και γραπτό λόγο, να επιχειρηματολογούν, να διαχειρίζονται σωστά τις πληροφορίες και να τις ταξινομούν, να επικοινωνούν με ουσιαστικό και αποτελεσματικό τρόπο. Έχουν βασικές δεξιότητες στην χρήση Η/Υ.

Η ανάγκη διαθεματικής προσέγγισης των διαφόρων μαθησιακών αντικειμένων είναι ορατή και κατανοητή και για το σκοπό αυτό εμπλέκονται οι παρακάτω ενότητες: 7η Ενότητα του μαθήματος της Γλώσσας «Η Ελιά», από το μάθημα της Μελέτης Περιβάλλοντος θα αξιοποιηθεί το κεφάλαιο «Φροντίζω το σώμα μου» από την ενότητα 5. Η ανάγκη σχεδιασμού του συγκεκριμένου προγράμματος προέκυψε από την αξιολόγηση των αποτελεσμάτων του προγράμματος ΕΥΖΗΝ σύμφωνα με τα οποία ένας μεγάλος αριθμός παιδιών όχι μόνο δεν έχουν σωστές διατροφικές συνήθειες αλλά και παρεκκλίνουν από τα κανονικά όρια σωματικής διάπλασης των μαθητών, σύμφωνα με την ηλικία τους.

Είναι σημαντικό η επιλογή του θέματος να γίνεται από τους ίδιους τους μαθητές, μέσα από την καθημερινή παρατήρηση από την οποία εύκολα διαπιστώνεται ότι τα παιδιά πολύ συχνά ακολουθούν λανθασμένες διατροφικές επιλογές για να καλύψουν το δεκατιανό γεύμα τους ή το μεσημεριανό τους, για τους μαθητές που παραμένουν στο ολοήμερο. Συνήθως τα δύο αυτά βασικά γεύματα είτε δεν περιλαμβάνουν καθόλου είτε περιλαμβάνουν σε ελάχιστες ποσότητες φρούτα και λαχανικά.

Θα χρησιμοποιηθούν απλά υλικά όπως χοντρό χαρτόνι για τη βάση του παιχνιδιού, χαρτόνια canson για τις καρτέλες, πιόνια και ζάρια, μαρκαδόροιους ή ξυλομπογιές, χάρακες και γεωμετρικά σχήματα, κόλλες Α4, πίνακας ανακοινώσεων. Θα αξιοποιηθεί το εργαστήριο πληροφορικής του σχολείου προκειμένου οι μαθητές να έχουν πρόσβαση σε Η/Υ και διαδίκτυο. Για την υλοποίηση του εργαστηρίου 5 που προβλέπει την επίσκεψη στο σχολείο κάποιου ειδικού επιστήμονα, Διατροφολόγου, Γεωπόνου, θα πρέπει ο εκπαιδευτικός να μεριμνήσει για την επιλογή και τη συνεργασία μαζί του. Επίσης, θα χρειαστεί βιντεοπροβολέας και Η/Υ για την υλοποίηση των δραστηριοτήτων των εργαστηρίων ,2,4,7.

**Σημειώσεις:** Πολλές από τις δραστηριότητες των εργαστηρίων μπορούν να πραγματοποιηθούν και σε περιβάλλον εξ αποστάσεως διδασκαλίας με σύγχρονη και ασύγχρονη τηλεκπαίδευση. Μπορούν να αξιοποιηθούν οι πλατφόρμες webex, e-class, e-me, και να δημιουργηθεί και padlet για την ανάρτηση των εργασιών και των post-it.