**5ο Εργαστήριο: Ομιλία από Διαιτολόγο-Διατροφολόγο για την υγιεινή διατροφή**

**Ομιλία από Γεωπόνο για τις βιολογικές καλλιέργειες**

Προσκαλώντας στη σχολική μονάδα ή στην τάξη έναν/μία Διατροφολόγο, επιστήμονα μπορούν τα παιδιά να μάθουν για τους κανόνες υγιεινής διατροφής, αλλά και για εναλλακτικά μοντέλα διατροφής, να επιλύσουν απορίες και γενικά να επεκτείνουν τις γνώσεις τους για τη θρεπτική αξία των φρούτων και των λαχανικών. Αναμένεται με επιστημονικό και έγκυρο λόγο τα παιδιά να γνωρίσουν την επιστήμη της διατροφολογίας και να προσεγγίσουν το θέμα της υγιεινής διατροφής μέσα από την οπτική ενός επιστήμονα ο οποίος έχει αποκτήσει γνώσεις, δεξιότητες και εξειδίκευση πάνω στο συγκεκριμένο αντικείμενο. Ταυτόχρονα επιτυγχάνεται το άνοιγμα του σχολείου στην κοινωνία και η συνεργασία με αρμόδιους φορείς και πρόσωπα που μπορούν να επιχειρηματολογήσουν έγκυρα και επιστημονικά. Προτείνεται τα παιδιά να συντάξουν ένα ερωτηματολόγιο το οποίο θα χρησιμοποιήσουν προκειμένου να πάρουν συνέντευξη από τον ειδικό σχετικά με το θέμα της διατροφής και ειδικότερα με τα εναλλακτικά μοντέλα διατροφής. Επιπρόσθετα, μπορεί να κληθεί στο σχολείο και να μιλήσει στα παιδιά ένας/μία Γεωπόνος. Στόχος είναι να εξηγήσει στους μαθητές για τη σωστή καλλιέργεια των φρούτων και των λαχανικών αλλά και για τους κινδύνους που διατρέχουν κατά τη φάση της σποράς, της ανάπτυξης και της συλλογής τους, μέχρι να φτάσουν στο σημείο της κατανάλωσης.